Document ID: /roh_data/filtered/fineweb-2-filterrobots_roh.jsonl.gz/50640

Dapi l'entschatta da quest onn exista la nova vischnanca fusiunada da la Muntogna da Schons. A l'entschatta da quest mais ha la radunanza communala decidì la nova vopna dal vischinadi. Cun 18 da 29 vuschs è vegnida tschernida la proposta victura ch'era stada eruida dad ina concurrenza per la populaziun. In sulegl d'aur en in tschiel cotschen splendura sur trais muntognas alvas e dus auals, la Valtschiel ed il Fundogn. Quels caracteriseschan la Muntogna da Schons e sa collian avant ch'els vegnan absorbads dal Rain Posteriur. Tge buna proposta da la pura Elisabeth Beeli da Lon! Nus gratulain e declerain cun plaschair ils dus nums.